

ΟίςΐυΐΙ^ίςηθϋ 6γ 
νΑΚνΑΡΑΖΑΟΗΛ 
ϋβΐθ: 2017.05.ΜΠ}8:40:15 
ΕΕ5Τ 
Ρθ35θπ: δίβΠθο ΡϋΡ 
(θΓη&θϋΰθύ) | 

ΙοοΒϋοη: Α0τβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15547 


15 ΜάίΌυ 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1645 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση υπερωριακής εργασίας, με αμοιβή, 
κατά τις απογευματινές, νυχτερινές ώρες καθώς 
και τις Κυριακές και εξαιρέσιμες ημέρες για το 
έτος 2017 για το προσωπικό που υπηρετεί στο 
Τμήμα Εμπορίου και Τουρισμού της Δ/νσης Ανά¬ 
πτυξης Π.Ε. Ιωαννίνων της Περιφέρειας Ηπείρου. 

2 

Έγκριση τροποποίησης του Κανονισμού Εσωτε¬ 
ρικής Υπηρεσίας του Γ.Ο.Ε.Β. στραγγ/κών έργων 
Θεσσαλίας. 

3 

Καθιέρωση υπερωριακής απασχόλησης για το 
έτος 2017 στην πρακτικογράφο του Δήμου Αρρι- 
ανών. 

4 

Έγκριση υπερωριακής απασχόλησης των εργα¬ 
ζομένων της ΑΕΜΥ που απασχολούνται στο Γενι¬ 
κό Νοσοκομείο Θήρας. 


ΔΙΟΡΘΩΣΕΙΣ ΣΦΑΛΜΑΤΩΝ 


5 Διόρθωση σφάλματος στην 17298/16/ΓΠ/ 
18-11-2016 πράξη του Πρύτανη του Πανεπιστημί¬ 
ου Θεσσαλίας. 


ΑΠΟΦΑΣΕΙΣ 

Αριθμ. 37138/3155 (1) 

Καθιέρωση υπερωριακής εργασίας, με αμοιβή, 
κατά τις απογευματινές, νυχτερινές ώρες καθώς 
και τις Κυριακές και εξαιρέσιμες ημέρες για το 
έτος 2017 για το προσωπικό που υπηρετεί στο 
Τμήμα Εμπορίου καιΤουρισμούτηςΔ/νσης Ανά¬ 
πτυξης Π.Ε. Ιωαννίνωντης Περιφέρειας Ηπείρου. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 
Έχοντας υπόψη: 

Ι.Τις διατάξεις του άρθρου του 159,186 και 282 παρ. 
1 του ν.3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του π.δ. 140/2010 « Οργανισμός Περι¬ 


φέρειας Ηπείρου (ΦΕΚ 233/τ.Α'/27-12-2010) και την υπ' 
αριθμ. πρωτ.: 202855/27-12-2016 (ΑΔΑ: 62Ν30Ρ1Γ-ΓΤΔ) 
απόφαση του Γενικού Γραμματέα Αποκεντρωμένης Διοί¬ 
κησης Ηπείρου και Δυτικής Μακεδονίας που αφορά την 
«Τροποποίηση του Οργανισμού της Περιφέρειας Ηπεί¬ 
ρου» (Φ.Ε.Κ. 4400/τ.Β'/30-12-2016). 

3. Τις διατάξεις του αρ. 25 παρ. 7 του ν. 2738/1999. 

4. Τις διατάξεις του αρ. 20 του ν. 4354/2015 (ΦΕΚ 176/ 
τ.Α/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαβρωτικών μεταρρυθμίσεων». 

5. Τις διατάξεις του αρ. 6 «Μείωση ορίων υπερωριακής 
απασχόλησης» του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/τ.Α/2010). 

6. Την υπ’ αριθμ. πρωτ. 43906/30-3-2017 (ΑΔΑ: 
Ω48ΚΟΡ1Γ-6ΤΞ) απόφαση της Αποκεντρωμένης Διοί¬ 
κησης Ηπείρου - Δυτικής Μακεδονίας περί «καθιέρωσης 
24ωρης καθημερινής λειτουργίας καθώς και κατά τις Κυ¬ 
ριακές και εξαιρέσιμες ημέρες του Τμήματος Εμπορίου 
και Τουρισμού της Δ/νσης Ανάπτυξης Π.Ε. Ιωαννίνων 
για το έτος 2017», η οποία δημοσιεύτηκε στο ΦΕΚ 1295/ 
τ.Β/13-4-2017. 

7. Την ανάγκη απασχόλησης κατά τις απογευματινές, 
νυχτερινές ώρες καθώς και τις Κυριακές και εξαιρέσιμες 
ημέρες πέραν του κανονικού ωραρίου, υπαλλήλων του 
τμήματος Εμπορίου καιΤουρισμού της Δ/νσης Ανάπτυ¬ 
ξης Π.Ε. Ιωαννίνων της Περιφέρειας Ηπείρου καθόσον 
επιβάλλεται από την φύση του αντικειμένου, να κινητο¬ 
ποιείται αυτοδικαίως αλλά και να δέχεται υπηρεσιακώς 
αναφορές και κοινοποιήσεις άλλων ελεγκτικών οργάνων, 
καταγγελίες πολιτών, από πρωτόκολλα συνεργασίας με 
άλλους φορείς και συμμετοχή σε μεικτά κλιμάκια ελέγ¬ 
χου για πραγματοποίηση ελέγχων σε καταστήματα, 
υπαίθριες αγορές, εστιατόρια-ταβέρνες-καφέ-μπαρ, 
και λοιπά παρόμοια καταστήματα που πραγματοποι¬ 
ούν εμπόριο-παροχή υπηρεσιών ή διακίνηση αγαθών 
και λειτουργούν απογευματινές, νυχτερινές ώρες καθώς 
και τις Κυριακές και εξαιρέσιμες ημέρες στα οποία πραγ¬ 
ματοποιούνται έλεγχοι των κανόνων ΔΙΕΠΠΥ, Μέτρων 
και Σταθμών, δειγματοληψίες διατιθέμενων προϊόντων 
κ.λπ., αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 645/15.05.2017 


Εγκρίνουμε την καθιέρωση υπερωριακής εργασίας του τμήματος Εμπορίου και Τουρισμού της Δ/νσης Ανάπτυξης 
Π.Ε. Ιωαννίνων κατά τις απογευματινές, νυχτερινές ώρες καθώς και τις Κυριακές και εξαιρέσιμες ημέρες, με αμοιβή, 
για το έτος 2017, όπως παρακάτω: 


ΠΕΡΙΦΕΡΕΙΑ ΗΠΕΙΡΟΥ 

ΑΡΙΘΜΟΣ ΥΠΑΛΛΗΛΩΝ 

ΓΙΑ ΑΠΟΓΕΥΜΑΤΙΝΕΣ 

ΥΠΕΡΩΡΙΕΣ/ΩΡΕΣ 

ΑΡΙΘΜΟΣ ΥΠΑΛΛΗΛΩΝ ΓΙΑ 

ΝΥΧΤΕΡΙΝΕΣ ΚΥΡΙΑΚΕΣ ΚΑΙ 

ΕΞΑΙΡΕΣΙΜΕΣ ΗΜΕΡΕΣ/ 

ΩΡΕΣ 

ΠΙΣΤΩΣΗ ΓΙΑ 

ΑΠΟΓΕΥΜΑΤΙΝΕΣ 

ΥΠΕΡΩΡΙΕΣ ΣΕ ΕΥΡΩ 

ΠΙΣΤΩΣΗ ΓΙΑ ΝΥΧΤΕΡΙΝΕΣ 

ΚΥΡΙΑΚΕΣ ΚΑΙ 

ΕΞΑΙΡΕΣΙΜΕΣ ΥΠΕΡΩΡΙΕΣ 

ΣΕ ΕΥΡΩ 

Π.Ε. 

ΙΩΑΝΝΙΝΩΝ 

12/2880 

12/2304 

9.500,00€ 

7.440,00€ 


Σε κάθε περίπτωση, οι ώρες απογευματινής απασχόλησης ανά υπάλληλο δεν θα υπερβαίνουν τις εκατόν είκοσι 
(120) ανά εξάμηνο και κατά τις νυχτερινές, Κυριακές και εξαιρέσιμες ημέρες, τις ενενήντα έξι (96) ώρες ανά εξάμηνο. 

Η ονομαστική κατανομή κατά είδος εργασίας (απογευματινής, νυχτερινής και εξαιρέσιμων) των παραπάνω ωρών 
θα γίνει με νεότερες αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Απριλίου 2017 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθμ. 1299 _ (2) 

Έγκριση τροποποίησης του Κανονισμού Εσωτε¬ 
ρικής Υπηρεσίας του Γ.Ο.Ε.Β. στραγγ/κών έργων 
Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Το ν.δ. 3881/1958 (ΦΕΚ 181/Α71958) «Περί έργων 
εγγείων βελτιώσεων». 

2. Το από 13-09-1959 β.δ.(ΦΕΚ 243/Α71959) «Περί ορ¬ 
γανισμών εγγείων βελτιώσεων». 

3. Το β.δ. 57/1960 «περί συστάσεως Γ.Ο.Ε.Β. Σ.Ε. ΘΕΣ¬ 
ΣΑΛΙΑΣ». 

4. Η με αριθμ. ΦΕΚ 682/11 -9-1989 έγκριση κανονισμού 
Εσωτερικής Υπηρεσίας του ΓΟΕΒ Σ.Ε. Θεσσαλίας. 

5. Τις διατάξεις του π.δ. 332/1983 «Μεταβίβαση αρμο¬ 
διοτήτων του Υπουργού Γεωργίας κ.λπ. στους Νομάρχες». 

6. Τις διατάξεις του ν. 3852/2010 (ΦΕΚ 87/Α727-12- 
2010) «Νέα Αρχιτεκτονική της αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
αρθρ. 186. 

7. Το π.δ. 129/2010 «ΟργανισμόςΤης Περιφέρειας Θεσ¬ 
σαλίας», όπως τροποποιήθηκε και ισχύει. 

8. Το γεγονός ότι από την παρούσα δεν προκαλείται 
δαπάνη σε βάρος του Δημοσίου Προϋπολογισμού της 
Περιφέρειας Θεσσαλίας. 

και ειδικότερα: 

1 .Τα άρθρα 1 και44παρ. 15 περ. ατού β.δ.της 13-9-1959 
ΦΕΚ 243 Α'. 

2.Το απόσπασμα πρακτικού της 12ης συνεδρίασηςτης 
21 ης Δεκεμβρίου 2015, θέμα 7ο του Δ.Σ. του Γ.Ο.Ε.Β. Σ.Ε. 
Θεσσαλίας, με την οποία ολοκληρώθηκαν οι εργασίες 
για την επικαιροποίηση και μεταφορά στη δημοτική του 
κειμένου του Κανονισμού Εσωτερικής Υπηρεσίας (ΚΕΥ) 
του, αποφασίζουμε: 


Εγκρίνουμε τον κανονισμό εσωτερικής υπηρεσίας ο 
οποίος αποτελείται από 39 άρθρα και παράρτημα, όπως 
έγινε ομόφωνα αποδεκτός από το Διοικητικό συμβού¬ 
λιο του Γ.Ο.Ε.Β. Σ.Ε. Θεσσαλίας με το πρακτικό της 12ης 
Συνεδρίασης της 21 ης Δεκεμβρίου 2015 (θέμα 7ο), που 
επισυνάπτεται στην παρούσα απόφαση και αποτελεί 
αναπόσπαστο μέρος αυτής. 

Επισημαίνεται ότι οι διατάξεις της ελληνικής νομοθε¬ 
σίας κατισχύουν σε κάθε περίπτωση που έρχονται σε 
αντίθεση με τα προβλεπόμενα στον παρόντα κανονισμό. 


ΠΡΑΚΤΙΚΟ Δ.Σ. Γ.Ο.Ε.Β. ΘΕΣΣΑΛΙΑΣ 
Συνεδρίαση 12 της 21 ης Δεκεμβρίου 2015, 
ώρα 13:00 μ.μ. 

Α' ΠΑΡΟΝΤΑ ΜΕΛΗ 

1. Καρακώστας Αθανάσιος, Γεωπόνος με Β' βαθμό, 
Προϊστάμενος της Δ/νσης Αγροτικών Υποθέσεων Θεσ¬ 
σαλίας της Αποκεντρωμένης Διοίκησης Θεσσαλίας- Στε¬ 
ρεός Ελλάδας. 

2. Παπαμιχαήλ Δημήτριος, Γεωπόνος με Γ' βαθμό, 
υπάλληλος της Δ/νσης Αγροτικών Υποθέσεων Θεσσαλίας 
της Αποκεντρωμένης Διοίκησης Θεσσαλίας - Στερεός 
Ελλάδας. 

3. Τσολάκης Στέργιος, Πολιτικός Μηχανικός, Υπάλλη¬ 
λος του Δήμου Φαρσάλων. 

4. Παπαγεωργίου Ματίνα, ΠΕ Διοικητικού - Οικονομι¬ 
κού με Δ' βαθμό, Προϊσταμένη της Διεύθυνσης Οικονομι¬ 
κού της Αποκεντρωμένης Διοίκησης Θεσσαλίας- Στερεός 
Ελλάδας. 

5. Καλογρής Γεώργιος, υπάλληλος Ανάπτυξης Εργασι- 
ώντου Α' ΚαταστήματοςΛάρισαςτου Ομίλου ΠΕΙΡΑΙΩΣ. 

6. Νατούδης Χρήστος, εκπρόσωπος του Τ.Ο.Ε.Β. 5ης 
Ζώνης Θεσσαλιώτιδας. 

7. Ρίζος Χαράλαμπος, εκπρόσωπος του Τ.Ο.Ε.Β. Σελ- 
λάνων. 














Τεύχος Β' 1645/15.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Χρέη γραμματέα έκανε η Ευαγγελία Κουλώτσιου, 
Αναπλ. Διευθύντρια του Οργανισμού. 

ΕΙΣΗΓΗΤΗΣ ΘΕΜΑΤΩΝ: Η Ευαγγελία Κουλώτσιου, 
Αναπλ. Διευθύντρια του Οργανισμού. 

Το Συμβούλιο βρίσκεται σε απαρτία. Ο πρόεδρος 
Αθανάσιος Καρακώστας κηρύσσει την έναρξη της συ¬ 
νεδρίασης. 

Β' ΘΕΜΑΤΑ ΓΙΑ ΣΥΖΗΤΗΣΗ 

1... 2...3... 4....5... 6... 7...Τροποποίηση και συμπλή¬ 
ρωση του Κανονισμού Εσωτερικής Υπηρεσίας (Κ.Ε.Υ.). 
8... 9... 10... 11...12... 

ΘΕΜΑ 7ο 

Ο εισηγητής θέτει υπόψη του Δ/κου Συμ/λίου του Ορ¬ 
γανισμού την ανάγκη τροποποίησης και συμπλήρωσης 
των διατάξεων του Κ.Ε.Υ. του Οργανισμού λόγω το ότι 
παρουσιάζονται παρεκκλίσεις από το νέο Κώδικα Δημο¬ 
σίων Υπαλλήλων (ν. 3528/2007) ενώ και ο ν. 3852/2010 
«Πρόγραμμα Καλλικράτης» επέφερε αλλαγές στην αρχι¬ 
τεκτονική της διοικητικής αποκέντρωσης που επηρεά¬ 
ζουν μεταξύ άλλων και τις αρμοδιότητες της εποπτικής 
αρχής μας. 

Ως εκ τούτου προτείνονται τα εξής: 

Άρθρο 6: Συμπληρώνονται στο τέλος οι παράγραφοι 
3ζ, 4στ και 5Αα 

Άρθρο 6 

Τμήμα Διοικητικής 

και Οικονομικής εξυπηρέτησης 

Η παράγραφος 3. Έσοδα και περιουσία, εδαφ. ζ) συ¬ 
μπληρώνεται ως εξής: 

ζ) Σε κάθε περίπτωση που ο Προϊστάμενος εκτελεί 
και τα καθήκοντα του Ταμία και απαιτείται υπογραφή 
και των δύο, ωςΤαμίας υπογράφει είτε ο αναπληρωτής 
του Ταμία είτε ο Πρόεδρος του Δ.Σ. και σε περίπτωση 
απουσίας του ο αναπληρωτής Πρόεδρος. 

Η παράγραφος 4. Δαπάνες και προμήθειες, εδαφ. στ) 
συμπληρώνεται στο τέλος ως εξής: 

Η παράγραφος 3. Έσοδα και περιουσία, εδαφ. ζ) συ¬ 
μπληρώνεται στο τέλος ως εξής: 

στ) Σε κάθε περίπτωση που ο Προϊστάμενος του 
Τμήματος εκτελεί και τα καθήκοντα του Διευθυντή, τα 
εντάλματα προπληρωμής συνυπογράφονται από τον 
Πρόεδρο του Δ.Σ. και σε περίπτωση απουσίας του από 
τον αναπληρωτή Πρόεδρο. 

Η παράγραφος 5. Διαχείρηση χρηματικού και υλικού, 
εδαφ. Αα) συμπληρώνεται στο τέλος ως εξής: 

Αα) Σε κάθε περίπτωση που ο Προϊστάμενος εκτελεί 
και τα καθήκοντα του Ταμία και απαιτείται υπογραφή 
και των δύο, ωςΤαμίας υπογράφει είτε ο αναπληρωτής 
του Ταμία είτε ο Πρόεδρος του Δ.Σ. και σε περίπτωση 
απουσίας του ο αναπληρωτής Πρόεδρος. 

Άρθρο 8:Τακτικό προσωπικό-Τροποποιείται και αντι¬ 
καθίσταται εξ ολοκλήρου η παράγραφος 6. 

Άρθρο 8 
Προσωπικό 

Οι θέσεις των κατηγοριών ΥΕ, ΔΕ, ΤΕ και ΠΕ κατατάσ¬ 
σονται σε βαθμούς ως ακολούθως: 

- Οι θέσεις των κατηγοριών ΠΕ καιΤΕ κατατάσσονται 


στους βαθμούς ΣΤ' (εισαγωγικός), Α' (καταληκτικός). 

- Οι θέσεις της κατηγορίας ΔΕ κατατάσσονται στους 
βαθμούς ΣΤ' (εισαγωγικός), Β' (καταληκτικός). 

- Οι θέσεις της κατηγορίας ΥΕ κατατάσσονται στους 
βαθμούς ΣΤ' (εισαγωγικός), Γ' (καταληκτικός). 

Άρθρο 18 - Άρθρο 19: Συγχωνεύονται και τροποποι¬ 
ούνται σε Άρθρο 18 

Άρθρο 18 

Προσωπικό με σύμβαση εργασίας ορισμένου 

ή αορίστου χρόνου 

1. Στο προσωπικό ορισμένου και αορίστου χρόνου 
ανήκουν: 

α) Οι επόπτες υδρονομέων και οι υδρονομείς για τους 
οποίους ισχύουν οι ειδικές περί υδρονομέων διατάξεις. 

β) Οι χειριστές ελκυστήρων, εκσκαπτικών και γερανο¬ 
φόρων μηχανημάτων, 
γ) Οι χειριστές αντλητικών συγκροτημάτων, 
δ) Οι πάσης φύσεως Μηχανικοί Ανωτέρων και Ανω- 
τάτων Σχολών. 

ε) Οι Μηχανοτεχνίτες - Πρακτικοί Μηχανικοί. 

στ) Οι Ηλεκτρολόγοι - Ηλεκτροτεχνίτες. 

ζ) Οι Ηλεκτροσυγκολλητές. 

η) Οι Τεχνίτες πάσης φύσεως. 

θ) Οι Εργάτες ειδικευμένοι και ανειδίκευτοι. 

ι) Οι οδηγοί αυτοκινήτων. 

ια) Οι Φύλακες έργων. 

ιβ) Οι καθαρίστριες. 

ιγ) Οι αποσπασμένοι στον Οργανισμό απ'τους ΤΟΕΒ 
δικαιοδοσίας ΓΟΕΒ. 

ιδ) Οι προσλαμβανόμενοι σε ειδικότητες τακτικού 
προσωπικού για την συμπλήρωση εκτάκτων εποχιακών 
αναγκών και εκτέλεση έργων ή εργασιών που εμφανί¬ 
ζονται έκτακτα. 

2. Το προσωπικό ορισμένου χρόνου πλην του από το 
εδάφιο (ιγ) του παρόντος προβλεπόμενου, προσλαμ¬ 
βάνεται με απόφαση του Δ.Σ. κατόπιν εισήγησης του 
Διευθυντή ακολουθώντας τις διαδικασίες που ορίζονται 
απ'τις διατάξεις του ν. 2190/1994 όπως αυτός ισχύει και 
την κείμενη νομοθεσία. 

3. Για τους υδρονομείς και επόπτες υδρονομέων εφαρμό¬ 
ζονται οι διατάξεις που ισχύουν με το π.δ. 499/1975 ή όπως 
ισχύουν με μεταγενέστερη τροποποίηση αυτού του νόμου. 

4. Το προσωπικό ορισμένου χρόνου προσλαμβάνεται 
για συγκεκριμένο έργο ή εργασία και για χρονικό διά¬ 
στημα μέχρι 8 μηνών. 

5. Οι αποδοχές ημερήσιες ή μηνιαίες των, με σύμβαση 
ορισμένου και αορίστου χρόνου, προσλαμβανομένων 
καθορίζονται στο άρθρο 26 του παρόντος κανονισμού. 

Προστίθεται νέο Άρθρο 19 

Άρθρο 19 

Μεταθέσεις - Μετατάξεις - Αποσπάσεις 
1. Σε εξαιρετικές περιπτώσεις επιτρέπεται η μετάθεση 
ή η μετάταξη Τακτικών ή αορίστου χρόνου υπαλλήλων 
του Οργανισμού σε άλλο Ο.Ε.Β. προς κάλυψη κενής 
Οργανικής θέσεωςτης ίδιας κατηγορίας κλάδου και ει¬ 
δικότητας. Επίσης επιτρέπεται η αμοιβαία μετάθεση ή 
μετάταξη Τακτικού ή αορίστου χρόνου υπαλλήλου του 

Οργανισμού με Τακτικό ή αορίστου υπάλληλο άλλου 
Ο.Ε.Β. της ίδιας κατηγορίας κλάδου και ειδικότητας. 

2. Επιτρέπεται η απόσπαση εποχικού προσωπικού για 
κάλυψη εποχικών αναγκών από τουςΤ.Ο.Ε.Β. δικαιοδο¬ 
σίας προς τον Γ.Ο.Ε.Β. και αντίστροφα. 

3. Για την πραγματοποίηση των παραπάνω μεταθέσε¬ 
ων, μετατάξεων και αποσπάσεων απαιτείται η σύμφωνη 
γνώμη των Δ.Σ. των δύο Ο.Ε.Β. ενώ για τις μεταθέσεις ή 
μετατάξεις απαιτείται και η συναίνεση των υπαλλήλων. 

4. Για την ολοκλήρωση της διαδικασίας των αποσπά¬ 
σεων δύναται να εξουσιοδοτηθεί από το Δ.Σ. ο Πρόε¬ 
δρος ή ο Διευθυντής του ΓΟΕΒ για την αποδοχή των 
αποσπασμένων υπαλλήλων και κατόπιν να ενημερώσει 
στην αμέσως επόμενη συνεδρίαση το Δ.Σ. 

5. Η δαπάνη μισθοδοσίας για το τακτικό ή αορίστου 
χρόνου προσωπικό θα βαρύνει τον Ο.Ε.Β. απασχόλησης. 

6. Η δαπάνη μισθοδοσίας για το αποσπασμένο εποχικό 
προσωπικό βαρύνει τον Ο.Ε.Β. που πραγματοποίησε την 
πρόσληψη. 

Άρθρο 26: Τροποποιείται και αντικαθίσταται εξ ολο¬ 
κλήρου 

Άρθρο 26 

Αποδοχές επί συμβάσει προσωπικού 

Α. Επί συμβάσει αορίστου χρόνου προσωπικό. 

Οι αποδοχές του επί συμβάσει αορίστου χρόνου προ¬ 
σωπικού, καθορίζονται και χορηγούνται στο ίδιο ύψος 
και με τον αυτό τρόπο που χορηγούνται και στους τακτι¬ 
κούς υπαλλήλους του Οργανισμού, όπως αυτές καθορί¬ 
ζονται στον παρόντα Κανονισμό. 

Η κατάταξη σε βαθμό και μισθολογικό κλιμάκιο κατά 
κατηγορία, κλάδο και ειδικότητα των επί συμβάσει αο¬ 
ρίστου χρόνου υπαλλήλων του Οργανισμού, πραγμα¬ 
τοποιείται κατ' αντιστοιχία και με τον αυτό τρόπο όπως 
των τακτικών υπαλλήλων του Οργανισμού. 

Β. Επί συμβάσει ορισμένου χρόνου προσωπικό 

1. Το επί συμβάσει ορισμένου χρόνου προσωπικό 
αμείβεται σύμφωνα με την Εργατική Νομοθεσία και τις 
εκάστοτε ισχύουσες ΣΣΕ ή ΔΑ ή ΥΑ ή άλλες αποφάσεις 
ή το Δημοσιοϋπαλληλικό μισθολόγιο. 

Σε περίπτωση που δεν υπάρχουν ΣΣΕ για ορισμένη 
ειδικότητα, τότε με απόφαση του Δ.Σ.,κατόπιν εισηγήσε- 
ως του Διευθυντή, καθορίζονται παρεμφερείς αποδοχές 
του κλάδου. 

2. Οι επόπτες υδρονομέων και οι υδρονομείς αμεί¬ 
βονται δια των αποδοχών των καθοριζομένων υπό της 
κείμενης Νομοθεσίας. 

3. Σε περιπτώσεις που είναι δυσχερής η εξεύρεση ερ- 
γατοτεχνικού προσωπικού ή καταλλήλου, το Δ.Σ. δύναται 
να αυξήσει το ύψος των αποδοχών, κατόπιν εισηγήσεως 
του Διευθυντή μέχρι 50% του ποσού που καθορίζεται 
από τις Εθνικές Γενικές Συλλογικές Συμβάσεις Εργασίας 
ή τις διαιτητικές αποφάσεις. 

4. Οι ΣΣΕ ή ΔΑ ή ΥΑ ή άλλες αποφάσεις εφαρμόζονται 
σε κάθε περίπτωση σύμφωνα με την κείμενη Νομοθεσία 
όπως αυτή ισχύει. 

Άρθρο 27: Τροποποιείται και αντικαθίσταται εξ ολο¬ 
κλήρου 


Άρθρο 27 

Ημερήσιες αποζημιώσεις και οδοιπορικά Έξοδα 
τακτικού και επί συμβάσει προσωπικού 

Α. Τακτικού και επί συμβάσει αορίστου χρόνου προ¬ 
σωπικού. 

1. Οι τακτικοί και αορίστου χρόνου υπάλληλοι του 
ΓΟΕΒ ΣΕ Θεσσαλίας, όταν μετακινούνται εκτός έδρας 
για εκτέλεση υπηρεσίας δικαιούνται αποζημίωση εκτός 
έδρας, χιλιομετρική αποζημίωση, τυχόν διανυκτέρευση, 
εισιτήρια και λοιπές δαπάνες στο ίδιο ύψος και με τις 
ίδιες προϋποθέσεις που δικαιούνται και οι αντίστοιχοι 
τακτικοί υπάλληλοι του ΥΠ.Α.Α.Τ. και σύμφωνα με την 
κείμενη νομοθεσία.Το ίδιο ισχύει και για το ετήσιο όριο 
ημερών εκτός έδρας. 

2. Το ετήσιο όριο ημερών εκτός έδρας μπορεί να προ¬ 
σαυξάνεται, όταν απαιτείται, με απόφαση του Δ.Σ. του 
Οργανισμού και την έγκριση της Εποπτεύουσας Αρχής. 
Η προσαύξηση αυτή του ετήσιου ορίου ημερών εκτός 
έδρας γίνεται ονομαστικά και αιτιολογημένα για κάθε 
υπάλληλο, όταν θεωρείται ότι είναι επιβεβλημένο να 
κινηθεί πέραν του κανονικού ετήσιου αριθμού ημερών 
και ισχύει μόνο για το έτος που παρέχεται η έγκρισή του. 

3. Στην περίπτωση που κάποιος κλάδος ή ειδικότητα 
υπαλλήλων του ΓΟΕΒ δεν αντιστοιχεί σε μία ορισμένη 
ειδικότητα του ΥΠ.Α.Α.Τ. η κατάταξη στον πλέον συναφή 
κλάδο γίνεται με απόφαση του Δ.Σ. του Οργανισμού που 
πρέπει να εγκριθεί από την Εποπτεύουσα Αρχή. 

4. Για την μετάβαση τακτικών και επί συμβάσει αορί¬ 
στου χρόνου υπαλλήλων στο εξωτερικό προς εκτέλεση 
υπηρεσίας ή για εκπαιδευτικούς σκοπούς απαιτείται 
απόφαση του Δ.Σ. του Οργανισμού που υπόκειται στην 
έγκριση της Εποπτεύουσας Αρχής. 

Τα έξοδα μετακίνησης και ημερήσιας αποζημίωσης 
στην περίπτωση αυτή καθορίζονται σύμφωνα ή κατ'ανα- 
λογία προς τα ισχύοντα για τους τακτικούς υπαλλήλους 
του ΥΠ.Α.Α.Τ. που κινούνται στο Εξωτερικό. 

Άρνηση εκτελέσεως υπηρεσίας εκτός έδρας λόγω 
εξαντλήσεων του ορίου μετακινήσεως, με αυθημερόν 
επιστροφή, κρίνεται κατά τις διατάξεις του άρθρου 24 
του παρόντος κανονισμού «περί πειθαρχικών ποινών». 

5. Το προσωπικό του Οργανισμού που διαθέτει με¬ 
ταφορικό μέσο (αυτοκίνητο ή δίκυκλο) μπορεί να χρη¬ 
σιμοποιηθεί το μέσο αυτό για υπηρεσιακές ανάγκες. 
Στους υπαλλήλους που χρησιμοποιούν ίδιο αυτοκίνητο 
ή δίκυκλο καταβάλλεται χιλιομετρική αποζημίωση κατά 
χιλιόμετρο που διανύεται, η οποία ανέρχεται στο ποσό 
που προβλέπεται εκάστοτε για τους υπαλλήλους του 
ΥΠ.Α.Α.Τ. 

6. Το ετήσιο ύψος των χιλιομέτρων που διανύονται 
για υπηρεσιακούς λόγους με τα μεταφορικά μέσα της 
παραγρ.5 κάθε ειδικότητας υπαλλήλων, καθορίζονται 
στην αρχή κάθε έτους με απόφαση του Δ.Σ., ανάλογα 
των υπηρεσιακών αναγκών. 

Β. Επί συμβάσει ορισμένου χρόνου προσωπικό. 

1 .Το επί σύμβασει ορισμένου χρόνου προσωπικό δεν 
δικαιούται οποιαδήποτε αποζημίωση, δύναται δε να χο¬ 
ρηγείται κατ'αποκοπή αποζημίωση για έξοδα κινήσεως 
(σε χρήμα ή καύσιμα), που κινείται μέσα στην περιοχή 
δικαιοδοσίας του Οργανισμού, με απόφαση του Δ.Σ. του 

Οργανισμού που πρέπει να εγκριθεί από την Εποπτεύ- 
ουσα Αρχή. 

Άρθρο 32: Τροποποιείται και αντικαθίσταται εξ ολο¬ 
κλήρου 

Άρθρο 32 

Πραγματοποίηση δαπανών 

1. Δαπάνες με απευθείας ανάθεση: 

Α) Δαπάνες που αφορούν την προμήθεια προϊόντων, 
παροχή υπηρεσιών και εκτέλεση έργων,ενεργούνται με 
απ' ευθείας χωρίς διαγωνισμό στις παρακάτω περιπτώ¬ 
σεις: 

α) Η ολική ετήσια δαπάνη κατά είδος, ανέρχεται μέχρι 
του αντίστοιχου ορίου που καθορίζεται και ισχύει κάθε 
φορά στο Δημόσιο, οπότε η δαπάνη ενεργείται κατόπιν 
εγκρίσεως του Διευθυντή με την απόλυτη ευθύνη αυτού 
για την σκοπιμότητα αυτής. 

β) Όταν πρόκειται περί προμήθειας προϊόντων για τα 
οποία υπάρχει αποκλειστικότητα διαθέσεως, εκμεταλ- 
λεύσεως ή εισαγωγής. 

γ) Όταν πρόκειται περί εργασιών η εκτέλεση των οποί¬ 
ων απαιτεί ειδικές γνώσεις. 

δ) Όταν πρόκειται περί εργασιών που γίνονται δοκι- 
μαστικώς. 

ε) Όταν πρόκειται περί προφανώς κατεπειγουσών πε¬ 
ριπτώσεων, οι οποίες δικαιολογούνται επαρκώς. 

στ) Στην περίπτωση κατά την οποία τακτικός ή πρόχει¬ 
ρος μειοδοτικός διαγωνισμός ματαιωθεί δύο (2) φορές 
λόγω μη προσελεύσεως μειοδοτών ή κριθεί ασύμφορο 
το αποτέλεσμα αυτού. Στις περιπτώσεις αυτές, οι όροι 
τηςαπ'ευθείας ανάθεσης προϊόντων ή εκτέλεσης εργα¬ 
σιών,δεν επιτρέπεται να διαφέρουν από τους αρχικούς 
όρους του διαγωνισμού. Ειδικότερα, οι όροι της απ' ευ¬ 
θείας ανάθεσης, δεν επιτρέπεται να είναι δυσμενέστεροι, 
για τον Οργανισμό, από τους όρους των προσφορών που 
κρίθηκαν ασύμφορες. 

Ζ) Όταν πρόκειται περί προμήθειας προϊόντων ή εκτε- 
λέσεως εργασιών από Ν.Π.Δ.Δ., Ν.Π.Ι.Δ., Ο.Τ.Α. και επι¬ 
χειρήσεις κοινής ωφελείας όπως ΔΕΗ,ΟΤΕ, ΕΆΤΑ, ΔΕΥΑ, 
ΟΔΔΥ, ΟΣΕ κλπ, των οποίων οι τιμές είναι προκαθορι¬ 
σμένες, ανεξαρτήτως ύψους ποσού. 

Β) Οι δαπάνες των εδαφίων (β), (γ) και (ε) πραγματοποι¬ 
ούνται με απ' ευθείας ανάθεση ανεξαρτήτως του ύψους 
αυτών κατόπιν απόφασης του Δ.Σ. του Οργανισμού. 

2. Δαπάνες με πρόχειρο μειοδοτικό διαγωνισμό: 

Δαπάνες για προμήθεια προϊόντων, παροχή υπηρεσι¬ 
ών και εκτέλεση έργων, των οποίων το συνολικό ύψος 
ετησίως και κατ'είδος, ανέρχεται μέχρι του αντίστοιχου 
ορίου που καθορίζεται και ισχύει κάθε φορά στο Δη¬ 
μόσιο, ενεργούνται με συνοπτική διαδικασία (πρόχειρο 
μειοδοτικό διαγωνισμό), με έγγραφες προσφορές, από 
τριμελή επιτροπή υπαλλήλων του Οργανισμού η οποία 
ορίζεται με απόφαση του Δ.Σ. 

3. Δαπάνες με τακτικό μειοδοτικό διαγωνισμό: 

Δαπάνες ως ανωτέρω των οποίων το συνολικό ύψος 

ετησίως και κατ' είδος, ανέρχεται άνω του αντίστοιχου 
ορίου που καθορίζεται και ισχύει κάθε φορά στο Δη¬ 
μόσιο, ενεργούνται κατόπιν προεγκρίσεως του Δ.Σ., με 
τακτικό μειοδοτικό διαγωνισμό με έγγραφες προσφορές 


από τριμελή Επιτροπή υπαλλήλων του Οργανισμού η 
οποία ορίζεται με απόφαση του Δ.Σ. 

4. Τα αποτελέσματα των προχείρων και τακτικών δια¬ 
γωνισμών εγκρίνονται από το Δ.Σ. το οποίο δικαιούται 
σε περίπτωση επείγουσας ανάγκης και προκειμένου περί 
πρόχειρων διαγωνισμών να εξουσιοδοτεί τον Πρόεδρο 
του Δ.Σ. ή τον Διευθυντή για την έγκριση του αποτελέ¬ 
σματος. 

5. Οι όροι των διακηρύξεων των πρόχειρων και τα¬ 
κτικών διαγωνισμών εγκρίνονται από το Δ.Σ. ή από τον 
Διευθυντή κατόπιν προηγούμενης εξουσιοδότησης του 
Δ.Σ. 

Προκειμένου περί τακτικών διαγωνισμών περίληψη 
της διακηρύξεως δημοσιεύεται σε μία τουλάχιστον τοπι¬ 
κή εφημερίδα πριν από δέκα (10) ημέρες της διενέργειας 
του διαγωνισμού. 

6. Με απόφαση του Δ.Σ. δύναται να καθοριστούν οι 
διαδικασίες οι οποίες θα ακολουθούνται για την πραγ¬ 
ματοποίηση των δαπανών, καθώς και τα απαιτούμενα 
δικαιολογητικά για την εξόφλησή τους. 

7. Για τον τρόπο συντάξεως και εγκρίσεως μελετών ως 
και την εκτέλεση εργασιών συντηρήσεως έργων χρημα¬ 
τοδοτούμενων αποκλειστικά από τον Γ.Ο.Ε.Β., εφαρμό¬ 
ζεται η Β'37/1103/15.9.1994 απόφαση του Υπουργού 
Γεωργίας όπως αυτή ισχύει. 

8. Όλες οι κατηγορίες εξόδων που προβλέπονται με 
το παρόν άρθρο, ανεξαρτήτως ποσού,τίθενται υπό τον 
έλεγχο και έγκριση του Δ.Σ. 

Το Διοικητικό Συμβούλιο ομόφωνα αποφασίζει και 
εγκρίνει την ανωτέρω εισήγηση περί τροποποίησης και 
συμπλήρωσης του Κανονισμού Εσωτερικής Υπηρεσίας 
(Κ.Ε.Υ.) του Οργανισμού. 

Τέλος αποφασίζεται η αυθημερόν επικύρωση του 
πρακτικού για την έγκαιρη ενέργεια των αποφάσεων 
που πάρθηκαν. 

Άλλο θέμα για συζήτηση δεν διατυπώθηκε και αυτή 
λύεται. 

Ο Πρόεδρος Τα Μέλη Η Γραμματέας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άάρισα, 6 Απριλίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. απόφ. 480/2017 (3) 

Καθιέρωση υπερωριακής απασχόλησης για το 
έτος 2017 στην πρακτικογράφο του Δήμου Αρ- 
ριανών. 

Ο ΔΗΜΑΡΧΟΣ ΑΡΡΙΑΝΩΝ 
Έχοντας υπόψη: 

1. Τις διατάξεις της παρ.1 του άρθρου 58 του 
ν.3852/2010 

2. Τις διατάξεις του άρθρου 48 και 49 του ν.3584/2007 

3. Τις διατάξεις του άρθρου 20 του ν.4354/2015. 

4. Την υπ' αριθ. οικ.2/1015/ΔΕΠ/5.1.2016 Εγκύκλιο του 
Υπουργείου Οικονομικών. 

5. Την απόφαση 1391/2017/23-12-2016 του Δημάρχου 
Αρριανών. 

6. Την με αριθ. 359/2017 απόφαση Δημάρχου περί 
ανάθεσης γραμματειακής υποστήριξης και την τήρηση 
των πρακτικών του Δημοτικού Συμβουλίου του Δήμου 
Αρριανών, αποφασίζουμε: 

1. Καθιερώνουμε απογευματινή υπερωριακή απασχό¬ 
ληση με αμοιβή πέραν από το υποχρεωτικό ωράριο για 
το έτος 2017 στον πρακτικογράφο του Δήμου για την 
τήρηση των πρακτικών του Δημοτικού Συμβουλίου, την 
τήρηση των πρακτικών συνεδριάσεων της Εκτελεστικής 
Επιτροπής, της Επιτροπής Διαβούλευσης καθώς και την 
συγκέντρωση εισηγήσεων, την κατάρτιση των θεμάτων 
της ημερήσιας διάταξης, την σύνταξη αποφάσεων, την 
επιμέλεια και εκτέλεση κάθε εργασίας που αφορά την 
εύρυθμη λειτουργία του Δημοτικού Συμβουλίου του 
Δήμου Αρριανών. 

2. Από την ανωτέρω απόφαση προκαλείται δαπάνη 
στον Κ.Α. 10.6012.01 του προϋπολογισμού του Δήμου 
οικονομικού έτους 2017 ποσού 3.000 € . 

3. Η απόφαση 1391/2017/23-12-2016 του Δημάρχου 
Αρριανών παύει να ισχύει. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Φιλλύρα, 26 Απριλίου 2017 
Ο Δήμαρχος 
ΑΜΕΤ ΡΙΤΒΑΝ 


Αριθμ. απόφ. 36(θέμα7)/22-12-2016 (4) 

Έγκριση υπερωριακής απασχόλησης των εργα¬ 
ζομένων της ΑΕΜΥ που απασχολούνται στο Γενι¬ 
κό Νοσοκομείο Θήρας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΕΙΑΣ 
ΜΕΤΗΝ ΕΠΩΝΥΜΙΑ «ΑΝΩΝΥΜΗ ΕΤΑΙΡΕΙΑ 
ΜΟΝΑΔΩΝ ΥΓΕΙΑΣ» ΚΑΙ Δ.Τ. «ΑΕΜΥ» 

Λαμβάνοντας υπόψη το γενικό νομοθετικό πλαίσιο: 
(α) το ν.3293/2004 (ΦΕΚ 231/26.11.204) «Πολυκλινική 
Ολυμπιακού Χωριού, Συνήγορος Υγείας και Κοινωνικής 
Ασφάλισης και λοιπές διατάξεις». 

(β) το ν. 3429/2005 (ΦΕΚ 314/27-12-2005) «Δημόσιες 
Επιχειρήσεις και Οργανισμοί», όπως ισχύει. 

(γ) το ν.4368/2016 (ΦΕΚ 21/21 -2-2016) «Μέτρα γιατην 
επιτάχυνση του κυβερνητικού έργου και άλλες διατά¬ 
ξεις». 

(ε) το π.δ. 80/2016 (ΦΕΚ 145 Α75-8-2016) «Ανάληψη 
υποχρεώσεων από τους Διατάκτες». 

(ζ) τον ισχύοντα Κανονισμό Εσωτερικής Οργάνωσης 
και Λειτουργίας της Α.Ε.Μ.Υ Α.Ε (Α.Δ.Α 6ΚΚ40ΡΡ3-7ΣΙ) 
περίληψη του οποίου έχει κατατεθεί προς δημοσίευση 
στο Γ.Ε.Μ.Η με αρ. πρωτ. 20641/28-3-2016. 

(η) Την τροποποίηση του προϋπολογισμό του έτους 


2017 η οποία εγκρίθηκε δυνάμει της υπ' αριθμ. 4 θέμα 
2ο/10-2-2017 απόφασης του Δ.Σ. και στον οποίο έχει 
προβλεφθεί η δέσμευση της αντίστοιχης πίστωσης στον 
Κωδικό Γενικής Λογιστικής 60-05-00 ύψους 20.000€ για 
υπερωριακή απασχόληση Α εξαμήνου 2017. 

(θ) Το υπ' απ' αριθμόν Α2β/Γ.Π.ΟΙΚ. 74863, ΦΕΚ 556/ 
18-10-2016 σχετικά με την υπογραφή της Εντεταλμένης 
Συμβούλου - Εκτελεστικού μέλους Δ.Σ για το Γ.Ν. Θήρας. 

(ι) Την ανάρτηση στη ΔΙΑΥΓΕΙΑ (ΑΔΑ: Ω8Ε30ΡΡ3-ΧΒΙ) 
του υπ' αριθμ. 36 (θέμα 7ο)/22-12-2017 αποσπάσματος 
απόφασης του Δ.Σ. της Α.Ε.Μ.Υ Α.Ε. «Έγκρισης υπερω¬ 
ριών εργαζομένων στο Γ.Ν.Θήρας Α Εξαμήνου 2017». 

Και το ειδικό νομοθετικό πλαίσιο 

(α) το ν.4354/2015 (ΦΕΚ 176/16.12.2015) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», 

(β) την εγκύκλιο του Υπουργείου Οικονομικών με αρ. 
πρωτ: 2/1015/ΔΕΠ/5.1.2016 με θέμα: «Παροχή οδηγι¬ 
ών για την εφαρμογή των διατάξεων του Κεφαλαίου Β' 
του ν. 4354/2015 (176/Α') Μισθολογικές ρυθμίσεις των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δευτέρου βαθμού, των 
Νομικών Προσώπων Δημοσίου (Ν.Π.Δ.Δ) και Ιδιωτικού 
Δικαίου (Ν.Π.Ι.Δ.), καθώς και των Δ.Ε.Κ.Ο του κεφ. Α'του 
ν.3429/2005 (Α'314) και άλλες μισθολογικές διατάξεις. 

ΑΙΤΙΟΛΟΓΗΣΗ ΑΝΑΓΚΑΙΟΤΗΤΑΣ ΠΡΑΓΜΑΤΟΠΟΙΗΣΗΣ 
ΔΑΠΑΝΗΣ 

Το γεγονός πως για την ασφαλή λειτουργία του Γενι¬ 
κού Νοσοκομείου Θήρας σε εικοσιτετράωρη βάση, απαι¬ 
τείται η εργασία μέρους του προσωπικού σε καθεστώς 
υπερωριακής απασχόλησης. 

ΣΚΟΠΙΜΟΤΗΤΑ ΠΟΥ ΕΞΥΠΗΡΕΤΕΙΤΑΙ 

Η ασφαλής και αδιάλειπτη λειτουργεία καθώς επίσης 
και η νόμιμη μισθολογική απεικόνιση των ωρών εργασί¬ 
ας των εργαζομένων του Γενικού Νοσοκομείου Θήρας. 

Ως εκ τούτου, αποφασίζουμε: 

Α) Για τις κάτωθι ειδικότητες του Γενικού Νοσοκομείου 
Θήρας την διενέργεια υπερωριακής απασχόλησης 120 
ωρών για 40 άτομα για το χρονικό διάστημα από τη δη¬ 
μοσίευση σε ΦΕΚ έως και την πάροδο ενός εξαμήνου 
και συγκεκριμένα: 

• ΠΕ Διοικητικού, 2 άτομα 

• ΠΕ Διοικητικού σε θέση ευθύνης του οργανογράμ¬ 
ματος, 2 άτομα 

• ΠΕ Οικονομικού, 1 άτομο 

• ΠΕ Οικονομικού σε θέση ευθύνης του οργανογράμ¬ 
ματος, 1 άτομο 

• ΠΕ Νοσηλευτικής, 1 άτομο 

• ΠΕ Νοσηλευτικής σε θέση ευθύνηςτου οργανογράμ¬ 
ματος, 1 άτομο 

•ΤΕ Λογιστικής σε θέση ευθύνηςτου οργανογράμμα¬ 
τος, 2 άτομα 

•ΤΕ Διοικητικού, 1 άτομο 

• ΤΕ Διοικητικού - Λογιστικού, 1 άτομο 

• ΔΕ Διοικητικού Λογιστικού, 1 άτομο 

• ΔΕ Γραμματέων, 4 άτομα 

■ ΤΕ Μηχανικών, σε θέση ευθύνης του οργανογράμ¬ 
ματος, 1 άτομο 

• ΔΕ Ηλεκτρολόγων, 3 άτομα 

• ΔΕ Υδραυλικών, 1 άτομο 

• ΔΕ Ψυκτικών, 1 άτομο 

•ΤΕ Πληροφορικής, 1 άτομο 

•ΤΕ Νοσηλευτή, 3 άτομα 

• ΤΕ Νοσηλευτή σε θέση ευθύνης του οργανογράμ¬ 
ματος, 2 άτομα 

• ΤΕ Ραδιολογίας - Ακτινολογίας, 3 άτομα 

• ΔΕ Χειριστών Ακτινολογικών Συσκευών, 4 άτομα 

•ΤΕ Ιατρικών Εργαστηρίων, 2 άτομα 

• ΔΕ Ιατρικών Εργαστηρίων, 2 άτομα 

Β) την έγκριση της απασχόλησης καθ' υπέρβαση του 
υποχρεωτικού ωραρίου και την αποζημίωση αυτής στο 
πλαίσιο των οριζομένων από το άρθρο 20 του νόμου 
4354/2015. Η ανωτέρω έγκριση αφορά α) σε απογευμα¬ 
τινή υπερωριακή εργασία έως 120 ωρών ανά εξάμηνο 
και β) σε υπερωριακή εργασία κατά τις νυκτερινές ώρες 
ή κατά τις Κυριακές και εξαιρέσιμες ημέρες, μέχρι 96 
ώρες για νυχτερινή εργασία και μέχρι 96 ώρες για Κυ¬ 
ριακές και εξαιρέσιμες ημέρες ανά εργαζόμενο για το 
Α εξάμηνο 2017. 

Η δαπάνη για την πίστωση των εν λόγω υπερωριών 
βαρύνει τον προϋπολογισμό της Εταιρείας και έχει προ- 


βλεφθεί στον εγκεκριμένο προϋπολογισμό αυτής Κω¬ 
δικός Γενικής Λογιστικής 60-05-00 ύψους 20.000,00€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θήρα, 21 Απριλίου 2017 

Η Αντιπρόεδρος Δ.Σ. και 

Εντεταλμένη Σύμβουλος για το Γ.Ν. Θήρας 

ΜΑΡΙΑ ΜΑΥΡΙΚΑΚΗ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 17298/16/ΓΠ/18-11-2016 πράξη του Πρύτανη 
του Πανεπιστημίου Θεσσαλίας που δημοσιεύθηκε στο 
ΦΕΚ 4570/30-12-2016 (τ. Β') στη σελίδα 46233 στη γραμ¬ 
μή με α/α 18 της τελευταίας στήλης (Πλεονάζων χρόνος 
στη βαθμίδα κατάταξης) του Πίνακα, διορθώνεται το 
εσφαλμένο: 

«1 έτος, 11 μήνες και 1 ημέρα», 

στο ορθό: «11 έτη, 11 μήνες και 1 ημέρα». 

(Από το Πανεπιστήμιο Θεσσαλίας) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 


























